Sutarties 1 priedas

**ABONENTO IDENTIFIKAVIMO MODULIŲ (SIM/eSIM KORTELIŲ) ĮSIGIJIMO**

**TECHNINĖ SPECIFIKACIJA**

1. **SUTRUMPINIMAI IR PAAIŠKINIMAI**

| Sutrumpinimas | Sąvoka |
| --- | --- |
| Tiekėjas | Juridinis subjektas tiekiantis prekes pagal šios techninės specifikacijos reikalavimus |
| VŠT/Pirkėjas | AB Vilniaus šilumos tinklai |
| Ryšio sutartis | VŠT ir UAB Bitė Lietuva 2022-04-21 sudaryta Nuotolinio duomenų nuskaitymo paslaugų sutartis Nr. SUT-1345 |
| Prekės | SIM ir/arba eSIM kortelės |
| eIDAS | Elektroninės atpažinties ir elektroninių operacijų patikimumo užtikrinimo paslaugų reglamentas (*angl. Electronic Identification, Authentication and Trust Services regulation*) |
| eSIM | Integruotas abonento identifikavimo modulis (angl. *Embedded SIM*), kuris palaiko eUICC technologiją ir gali būti tiek fizinio formos faktoriaus, tiek įmontuotas galiniame įrenginyje (pvz. MFF2 formos faktoriaus) |
| eUICC | Integruota universali kortelė su mikroschema (angl. *Embedded Universal Integrated Circuit Card*) |
| MFF2 | Įmontuojamo formos faktoriaus (angl. machine form factor, MFF) eSIM kortelė. |
| SIM kortelė | Į įrenginį įdedama SIM kortelė, kuri gali būti įvairių formos variantų (pvz., Mini SIM, Micro SIM, Nano SIM, 2FF/3FF/4FF – išimamos formos) |
| ICCID | Kortelės su mikroschema identifikacinis numeris (angl. *Integrated Circuit Card Identification Number*) |
| IoT | Daiktų internetas (angl. *Internet of Things*) ir daiktų interneto įrenginiai |
| SIM | Abonento identifikavimo modulis (angl. *Subscriber Identity Module arba Subscriber Identification Module*) |
| SIM gamintojas | SIM profilių, fizinių kortelių ir eSIM veikimui reikalingų platformų tiekėjas |
| SLA | Susitarimas dėl paslaugos lygmens (angl. *Service Level Agreement*) |
| APN | Prieigos taško pavadinimas (angl. *Access Point Name*) |

1. **PIRKIMO OBJEKTAS**
   1. Šiuo pirkimu VŠT siekia įsigyti SIM ir/arba eSIM korteles, kurias naudos IoT ir kituose įrenginiuose siunčiančiuose duomenis per nuotolį, duomenų siuntimo įgalinimui.
   2. Tiekėjas pateikdamas SIM ir/arba eSIM korteles, pagal šios Techninės specifikacijos reikalavimus, turi užtikrinti, kad jos yra pilnai veikiančios bei pajungtos mobiliojo ryšio operatoriaus tinkle ir yra įgalintas duomenų siuntimas Pirkėjo APN tinkle. Taip pat Tiekėjas turės užtikrinti visas reikiamas įsigyjamų SIM ir/arba eSIM kortelių administravimo (blokavimo/atblokavimo/įjungimo ir kt.) paslaugas ir šių paslaugų prieigą VŠT.
   3. Tiekėjas negali siūlyti Prekių (įskaitant jų sudedamąsias dalis) ar paslaugų, jei prekių (įskaitant jų sudedamąsias dalis) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.
   4. Prekės Perkančiajai organizacijai privalo būti pateiktos perdirbamose pakuotėse pagal Lietuvos Respublikos mokesčio už aplinkos teršimą įstatyme numatytas nuostatas.
2. **PIRKIMO OBJEKTO PRITAIKYMO SRITIS** 
   1. Tiekėjas prieš pateikdamas užsakytas SIM ir/arba eSIM korteles turi jas užregistruoti UAB Bitė Lietuva operatoriaus tinkle ir įgalinti paslaugų teikimą pagal VŠT ir UAB Bitė Lietuva 2022-04-21 sudarytą Nuotolinio duomenų nuskaitymo paslaugų sutartį Nr. SUT-1345 ir kitas su UAB Bitė Lietuva sudarytas sutartis dėl ryšio paslaugų su VŠT.
   2. Tiekėjas turi užtikrinti, kad SIM ir/arba eSIM kortelių veikimas leistų sėkmingai teikti paslaugas pagal Ryšio sutarties nuostatas.
3. **PERKAMŲ PREKIŲ KIEKIAI**

|  |  |  |  |
| --- | --- | --- | --- |
| **Nr.** | **Prekė** | **Mato vienetas** | **Preliminarus kiekis\*** |
| 1. | SIM kortelė. 2FF/3FF/4FF | vnt. | 45000 |
| 2. | eSIM kortelė. MFF2, eUICC | vnt. | 30000 |

**\*Pirkėjas neįsipareigoja nupirkti viso planuojamo prekių kiekio.**

1. **TECHNINIAI REIKALAVIMAI PREKĖMS**

Reikalavimai SIM kortelei:

|  |  |
| --- | --- |
| **Techninės charakteristikos parametras:** | **Techninės charakteristikos parametro reikšmė:** |
| SIM kortelės tipas | Fizinė SIM kortelė |
| Kortelės laužimas | 2FF/3FF/4FF |
| Palaikomi tinklai | 2G/3G/4G/5G/LTE-M/NB-IoT |
| Temperatūros rėžiai | Nuo -25 iki 85 °C |
| Gyvavimo ciklas | Ne mažiau kaip 10 metų |
| Įtampa | 1.6 – 5.5. V |

Reikalavimai eSIM kortelei:

|  |  |
| --- | --- |
| **Techninės charakteristikos parametras:** | **Techninės charakteristikos parametro reikšmė:** |
| eSIM kortelės tipas | eSIM kortelė |
| Kortelės laužimas | MFF2, eUICC |
| Palaikomi tinklai | 2G/3G/4G/5G/LTE-M/NB-IoT |
| Temperatūros rėžiai | Nuo -40 iki 105 °C |
| Gyvavimo ciklas | Ne mažiau kaip 10 metų |
| Įtampa | 1.6 – 5.5. V |

1. **PREKIŲ TIEKIMO TVARKA**
   1. Pirkėjas paruošia ir pateikia elektroniniu paštu Tiekėjui užsakymą SIM ir/arba eSIM kortelių tiekimui (Techninės specifikacijos priedas Nr.1).
   2. Užsakymą Tiekėjas įvertina per 3 (tris) darbo dienas nuo jo gavimo dienos ir apie pastebėtus netikslumus elektroniniu paštu praneša Užsakovui, nurodydamas priežastis ir (ar) pastabas užsakymo tikslinimui arba elektroniniu paštu patvirtina užsakymą.
   3. Prekės turi būti pristatomos ne vėliau kaip per 40 (keturiasdešimt) darbo dienų nuo užsakymo patvirtinimo. Prekių pristatymo vieta derinama Užsakymo metu – galimas arba Pirkėjo buveinės arba trečiosios šalies (įrangos, į kurią bus statomos SIM arba ESIM kortelės gamintojo gamyklos) adresas;
   4. Tiekėjas, pateikdamas Prekes Spaudos g. 6-1, Vilnius arba kitu su Pirkėju suderintu (Užsakyme) adresu, kartu pateikia Prekių perdavimo-priėmimo aktą (Techninės specifikacijos priedas Nr. 2) ir jei reikalauja įrenginio gamintojas SIM ir/arba eSIM kortelių sąrašą gamintojo nurodyto formato dokumente.
   5. Prekės laikomos patiektomis tinkamai, jeigu nepastebėta Prekių defektų, bei pasirašytas Prekių perdavimo-priėmimo aktas (Techninės specifikacijos priedas Nr. 2);
   6. Pirkėjui informavus elektroniniu paštu Tiekėją apie Prekių defektus, Tiekėjas juos savo lėšomis pašalina arba pakeičia naujomis ne vėliau kaip per 5 (penkias) darbo dienas.
   7. Prekėms turi būti suteikta 24 (dvidešimt keturių) mėnesių garantija nuo pristatymo dieną pasirašyto Prekių perdavimo-priėmimo akto dienos. Jei garantijos galiojimo laikotarpiu po Prekių perdavimo-priėmimo akto pasirašymo dienos išaiškėja, kad Tiekėjas pateikė netinkamos kokybės (pvz. neveikia arba neatitinka gamintojo deklaruojamų savybių, įskaitant duomenų perdavimą, mechaninius pažeidimus atsiradusius be išorinio poveikio) Prekes, Tiekėjas įsipareigoja Pirkėjui kompensuoti netinkamos kokybės Prekės sumontavimo ir išmontavimo bei pakartotinio sumontavimo išlaidas iš/į IoT įrenginio/-į. Pirkėjo nurodytos defektuotos Prekės keičiamos naujomis, jas Tiekėjas nemokamai turi pristatyti Pirkėjui (arba Pirkėjo nurodytu adresu) per 5 (penkias) darbo dienas.
   8. Garantinio laikotarpio metu Tiekėjas atsakingas tik už tuos Prekių defektus, kurie įvyko (atsirado) dėl Tiekėjo kaltės.
2. **REIKALAVIMAI SUSIJUSIOMS PASLAUGOMS**
   1. Tiekėjas turi užtikrinti nemokamą galimybę nedelsiant, gavus VŠT prašymą, blokuoti/ atblokuoti SIM ir/arba eSIM korteles, blokuoti duomenų mainuose dalyvaujančių įrenginių unikalius numerius. Blokavimo/atblokavimo veiksmai, priklausantys nuo Tiekėjo, negali trukti ilgiau nei 6 darbo valandas.
   2. SIM ir/arba eSIM kortelių įjungimas teikti paslaugas pagal Ryšio sutartį turi būti nemokamas. Naujų SIM ir/arba eSIM kortelių įjungimas negali trukti ilgiau nei 6 darbo valandas nuo VŠT prašymo gavimo - išimtinais atvejais kai kortelių kiekis yra 1000 vnt. ir daugiau Pirkėjas su Tiekėju gali suderinti kitą protingą kortelių įjungimo laiką.
   3. Tiekėjas turi sudaryti VŠT nemokamą galimybę administruoti (naudojant interneto naršyklę arba specialią programinę įrangą) visas šioje Sutartyje įsigyjamas SIM ir/arba eSIM korteles t. y. jas blokuoti/atblokuoti įjungti, išjungti paslaugas ir kt. naudojant savitarnos sprendinį.
3. **PRIEDAI**

Priedas Nr.1 – Prekių užsakymas tiekimui.

Priedas Nr.2 – Prekių priėmimo – perdavimo aktas.

Priedas Nr. 1 Pagal \_\_\_\_\_\_\_\_\_\_\_\_\_\_\_\_\_\_ d.

Sutartį Nr. SUT-\_\_\_\_\_\_\_\_\_\_

**PREKIŲ UŽSAKYMAS Nr.**\_\_\_\_

SIM/eSIM kortelių tiekimui

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Pirkėjas: Tiekėjas:

AB Vilniaus šilumos tinklai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spaudos g. 6-1, LT-05132 Vilnius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<Tel:________________________> Tel:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **SIM kortelės tipas** | **Pristatymo adresas** | **Užsakomų kortelių kiekis, vnt.** |
| SIM |  |  |
| eSIM |  |  |
| IŠ VISO: | |  |

Prekių užsakymą pateikė:

AB Vilniaus šilumos tinklų atstovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos, parašas)

Priedas Nr. 2 Pagal \_\_\_\_\_\_\_\_\_\_\_\_\_\_\_\_\_\_ d.

Sutartį Nr. SUT-\_\_\_\_\_\_\_\_\_\_

**PREKIŲ PERDAVIMO – PRIĖMIMO AKTAS**

Pirkėjas: Tiekėjas:

AB Vilniaus šilumos tinklai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spaudos g. 6-1, LT-05132 Vilnius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<Tel:________________________> Tel:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Šiuo perdavimo-priėmimo aktu patvirtinama, kad Tiekėjas pristatė, o Pirkėjas priėmė žemiau išvardintas prekes:

|  |  |  |  |
| --- | --- | --- | --- |
| **SIM kortelės tipas** | **Pristatymo adresas** | **Perduodamų kortelių kiekis, vnt.** | **Atsakingas už pristatytų kortelių priėmimą asmuo (vardas, pavardė, kontaktiniai duomenys)** |
| SIM |  |  |  |
| eSIM |  |  |  |
| IŠ VISO: | |  |  |

PRIDEDAMA:

SIM kortelių numerių/duomenų lapai X LAPAI

Pastabos trūkumai :

Aktą pateikė:

(vardas, pavardė, pareigos, parašas)

Data:\_\_\_\_\_\_\_\_\_\_\_\_\_\_ d.