**PREKIŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2023 m. gegužės d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**TIEKĖJAS**

|  |  |
| --- | --- |
| **Pavadinimas** | Bitė Lietuva, UAB |
| **Buveinės adresas** | Žemaitės g.15, 03118, Vilnius |
| **Juridinio asmens kodas** | 110688998 |
| **PVM mokėtojo kodas** | LT106889917 |
| **Banko sąskaita** | LT61730001008913943 |
| **Atstovas ir atstovavimo pagrindas** |  |
| **Telefonas** | +370 699 23230 |
| **El. pašto adresas** | [bendraukime@bite.lt](mailto:bendraukime@bite.lt) |

1. **SUTARTIES DALYKAS**

1.1. Sutarties dalykas yra **abonento identifikavimo modulių ((SIM/eSIM) kortelių** (toliau – **Prekės**) **pirkimas–pardavimas**. Prekių techniniai reikalavimai nurodyti Specialiųjų sąlygų 1 priede „Techninė specifikacija“.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuotas įkainis. Pirkėjas perka Prekes pagal poreikį Specialiųjų sąlygų 2 priede „Pasiūlymas“ nurodytais įkainiais*,* **neviršijant Specialiųjų sąlygų 2.2 punkte nurodytos Sutarties maksimalios kainos**. Pirkėjas neįsipareigoja išpirkti Prekių preliminaraus kiekio ar bet kokios jo dalies (jeigu Sutartyje yra nurodyti Prekių preliminarūs kiekiai), nepaisant to, Prekių preliminarūs kiekiai nėra laikomi maksimaliais kiekiais. Pirkėjas taip pat neįsipareigoja išpirkti Prekių Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

2.2. Sutarties maksimali kaina yra **187.500,00 eurų** (vienas šimtas aštuoniasdešimt septyni tūkstančiai penki šimtai eurų ir 00 euro ct), neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM – **39.375,00 eurai** (trisdešimt devyni tūkstančiai trys šimtai septyniasdešimt penki eurai ir 00 euro ct). Sutarties maksimali kaina, įskaitant PVM – **226.875,00 eurai** (du šimtai dvidešimt šeši tūkstančiai aštuoni šimtai septyniasdešimt penki eurai ir 00 euro ct).

2.3. Tiekėjui tinkamai įvykdžius Pirkėjo užsakymą, Pirkėjas sumoka Tiekėjui už konkretų Prekių kiekį pagal Sutartyje nustatytus Prekių įkainius per Bendrųjų sąlygų 5.11 punkte nurodytą terminą.

2.4. Prekių įkainių perskaičiavimas dėl įkainių lygio pasikeitimo atliekamas žemiau nustatyta tvarka. Prekių įkainiai (neįskaitant PVM), Sutarties galiojimo laikotarpiu perskaičiuojama tokiomis sąlygomis:

2.4.1. Prekių įkainiai Sutarties galiojimo laikotarpiu galės būti perskaičiuojami ir keičiami, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (perskaičiavimai atliekami ne dažniau kaip praėjus 6 (šešiems) mėnesiams po paskutinio perskaičiavimo dienos). Prekių įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Prekių įkainius. Prekių įkainiai perskaičiuojami pagal žemiau pateiktą formulę:

Cpn = Sn x (1 + I / 100), kur

Cpn – perskaičiuoti Prekių įkainiai;

Sn – Sutartyje (tiekėjo pasiūlyme) nustatyti Prekių įkainiai;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis - http://www.stat.gov.lt, Pagrindiniai Lietuvos Respublikos rodikliai.

2.4.2. Perskaičiuoti Prekių įkainiai įsigalioja nuo abiejų Šalių susitarimo dėl Sutarties pakeitimo pasirašymo. dienos, jei pačiame susitarime nenumatyta kitaip, bei galioja tik tai Prekių daliai, kuri Tiekėjo dar nebuvo užsakyta. Už Prekes, užsakytas iki susitarimo dėl Prekių kainos perskaičiavimo pasirašymo dienos, Tiekėjas apmoka taikant iki tol galiojusią Prekių kainą, o už Prekes, užsakytas po susitarimo pasirašymo dienos, Tiekėjui bus apmokama taikant naujus Prekių įkainius.

2.4.3. Prekių įkainių perskaičiavimas įforminamas Šalių pasirašomu susitarimu, kuriame užfiksuojami perskaičiuoti Prekių įkainiai ir šio perskaičiavimo įsigaliojimo sąlygos.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių defektus vadovaujantis Specialiųjų sąlygų 1 priede „Techninė specifikacija“ 6.6 punkte nustatytu terminu.

3.2. Prekės turi būti patiektos ne vėliau kaip per 40 (keturiasdešimt)darbo dienų nuo užsakymo patvirtinimo dienos.

3.3. Tiekėjas pristato Prekes kaip nurodyta Specialiųjų sąlygų 1 priedo „Techninė specifikacija“ 6.4 punkte.

3.4. Prekes priimti ir pasirašyti Prekių priėmimo–perdavimo aktą turinčio teisę Pirkėjo įgalioto asmens kontaktiniai duomenys:. Apie Pirkėjo įgalioto asmens pasikeitimą Pirkėjas informuoja Tiekėją Specialiosiose sąlygose nurodytu Tiekėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

3.5. Pristatydamas Prekes Pirkėjui, Tiekėjas privalo pateikti Bendrosiose sąlygose (pridedamos 4 priede) ir Specialiųjų sąlygų 1 priedo „Techninė specifikacija“ 6.4 punkte nurodytus dokumentus*.*

3.6. Prekių iškrovimas vykdomasTiekėjo jėgomis ir sąskaita*.*

**4. PREKIŲ KOKYBĖS GARANTIJA**

4.1. Prekių kokybės garantijos terminas – 24 (dvidešimt keturių) mėnesių nuo prekių perdavimo-priėmimo akto pasirašymo dienos*.*

4.2. Prekių kokybės garantijos taikymo tvarka nustatyta Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,1 (vienos dešimtosios procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo maksimalios Sutarties kainos, neįskaitant PVM.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo maksimalios Sutarties kainos, neįskaitant PVM.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – netesybomis.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo, bet ne ilgiau kaip 132 (vienas šimtas trisdešimt du) mėnesius.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.

8.2. Tiekėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

8.4. Sutarties vykdymo laikotarpiu taikyti priemones, susijusias su gamtos išteklių tausojimu ir laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. PVM sąskaitos faktūros ir (ar) kiti su Sutarties vykdymu susiję dokumentai Užsakovui turi būti pateikti tik elektroniniu formatu.

**9. PAKEIČIAMOS / NETAIKOMOS SUTARTIES BD SĄLYGOS**

9.1. Sutarties bendrųjų sąlygų 2.2 punktas papildomas 2.2.6 punktu, kuris išdėstomas taip: „2.2.6 visą Sutarties galiojimo laikotarpį užtikrins Komunalinio sektoriaus pirkimų įstatymo 58 straipsnio 41 dalies 1-3 punktuose nurodytų sąlygų išlaikymą, jei tos sąlygos buvo tikrinamos prieš sudarant šią sutartį ir sudarys galimybes Pirkėjui bet kuriuo metu ir bet kuria apimtimi patikrinti minėtų sąlygų laikymąsi Sutarties galiojimo laikotarpiu“.

9.2. Sutarties bendrųjų sąlygų 2.3 punktas išdėstomas taip: „2.3. Pasikeitus aplinkybėms, nurodytoms Sutarties Bendrųjų sąlygų 2.1.3, 2.2.2, 2.2.4, 2.2.5, 2.2.6. punktuose, Šalis įsipareigoja apie tai raštu informuoti kitą Šalį ne vėliau kaip per 3 (tris) kalendorines dienas“.

9.4. Sutarties bendrųjų sąlygų 14.3 punktas papildomas 14.3.12 punktu, kuris išdėstomas taip: „14.3.12. kai paaiškėja Komunalinio sektoriaus pirkimų įstatymo 58 straipsnio 41 dalyje nurodytos aplinkybės“.

9.5. Sutarties bendrųjų sąlygų 14.3 punktas papildomas 14.3.13 punktu, kuris išdėstomas taip: „Pirkėjas turi teisę Sutarties galiojimo laikotarpiu pareikalauti iš Tiekėjo pateikti pagrindžiančius dokumentus dėl jo teikiamų prekių (įskaitant jų sudedamąsias dalis) ir teikiamų paslaugų atitikties Komunalinio sektoriaus pirkimų įstatymo 58 straipsnio 41 dalies nuostatoms. Tiekėjui per Pirkėjo nurodytą terminą, ne trumpesnį nei 5 (penkios) darbo dienos, nepateikus nurodytų dokumentų ar tinkamai nepagrindus prekių (įskaitant jų sudedamąsias dalis) ir/ar teikiamų paslaugų atitikties Komunalinio sektoriaus pirkimų įstatymo 58 straipsnio 41 dalies nuostatoms, Pirkėjas turi teisę vienašališkai nutraukti Sutartį apie tai įspėjęs Paslaugų teikėją raštu prieš 10 (dešimt) kalendorinių dienų.“

**PRIDEDAMA:**

1 priedas – Techninė specifikacija.

2 priedas – Tiekėjo pasiūlymas Pirkimui.

3 priedas – Kontaktiniai asmenys.

4 priedas –Bendrosios sąlygos.

**9. ŠALIŲ ADRESAI IR REKVIZITAI**

|  |  |
| --- | --- |
| **Pirkėjas**  **AB Vilniaus šilumos tinklai**  Skaitmenizavimo ir technologijų komandos vadovas | **Tiekėjas**  **Bitė Lietuva, UAB**  Generalinis direktorius |

Sutarties rengėjas ir už ataskaitų paskelbimą teisės aktų nustatyta tvarka CVP IS atsakingas: Pirkėjo Tiekimo grandinės komandos projektų vadovas

Už Sutarties vykdymą ir Sąskaitų priėmimą atsakingas:

Įteikti: ITVK.

Priedas Nr. 3

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.4 punktas)**
   1. Užsakovo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas - [info@chc.lt](mailto:info@chc.lt), telefono Nr. 19118*.*
   2. Tiekėjo kontaktiniai adresai pranešimams siųsti: adresas – Žemaitės g.15, 03118 Vilnius, elektroninis [bendraukime@bite.lt](mailto:bendraukime@bite.lt), telefono Nr. +370 699 23230.
2. **KONTAKTINIAI ASMENYS (Sutarties BD 18.5 punktas)**
   1. Užsakovo atstovų, kurie bus atsakingi už šios Sutarties vykdymą, kontaktai:
   2. Tiekėjo atstovų, kurie bus atsakingi už šios Sutarties vykdymą, kontaktai:
   3. Už Sutarties paviešinimą atsakingas Tiekimo grandinės komandos projektų vadovas.